Folketing
2008-04-29

Så selv om vi måske nu får fanget nogle skatteål i nettet i Tyskland og der måske er nogle danskere iblandt, kan kampen mod skattesvindelen ikke stoppe her. Der er forsvundet mange millioner via konti i Liechtenstein siden 2002, og der må og skal sættes en stopper for det svineri, der snyder alle almindelige skatteydere og undergraver finansieringen af vores fælles velfærd. Statsadvokaten i Tyskland har meddelt igennem pressen, at der er 1.400 mennesker på listen, og 800 af dem er ikke tyskere. Storbritannien, Finland, Norge, Sverige, Belgien og Holland m.fl. har vist interesse, den danske regering var noget mere lunken, da den her cd-rom kom frem i lyset. Jeg vil gerne tage lidt fat i, hvad hr. Mikkel Dencker bemærkede før om Liechtenstein - at det naturligvis er tilladt at have penge stående i banker i Liechtenstein. Nogle har måske en form for familiemæssig eller anden relation til at opholde sig i Liechtenstein - eller at det er et smukt land, hvad ved jeg.